উস্তাজ মোহাম্মদ ইউসুফ
মোহাম্মদ ইউসুফ বা উস্তাজ মোহাম্মদ ইউসুফ হলেন একজন নাইজেরীয় জিহাদি নেতা, যিনি ২০০২ সালে ইসলামি জিহাদি গোষ্ঠী বোকো হারাম প্রতিষ্ঠা করেন এবং আমৃত্যু এর প্রধান নেতা ছিলেন। তিনি ১৯৭০ সালে নাইজেরিয়ার ইয়োবেতে জন্মগ্রহণ করেন এবং ২০০৯ সালে বোকো হারাম বিদ্রোহের পর সরকারী বাহিনীর হাতে নিহত হন। তার প্রতিষ্ঠিত দলটির অফিসিয়াল নাম হল, জামাআতু আহলিস সুন্না লিদ্দাওয়াতি ওয়াল-জিহাদ। তিনি বর্তমান নাইজেরিয়ার ইয়োবে রাজ্যের জাকুস্কোর গিরগির গ্রামে জন্মগ্রহণ করেন এবং সেখানেই প্রাথমিক শিক্ষা লাভ করেন। পরে তিনি ইসলাম সম্পর্কে আরো ব্যক্তিগত অধ্যয়ন করেন এবং সালাফী আকিদা গ্রহণ করেন। প্রাতিষ্ঠানিকভাবে তিনি একজন উচ্চশিক্ষিত ব্যক্তি ছিলেন।